den ozydrop vanden huysen dair af sal de wynne den werclieden
den montcost geven als voe ende de voirs gerardus sal de dachuen
betalen Ende de wynne sal de stoffe dair toe halen te weten
leem steen hout oft stroe diesme dair behoeven sal en he te halen
bewijsen sal Item sal de voirs wijn jairlijcx houde gerard viii capuyne
ts
lopen met sijne hoenden Item sal de wynne hebben een half boend ind
someraert te weten een dachmael paistuere op te sayene naestden hove
en dat ander dachmael oec inden someraert als voren niet vanden
beste noch vanden maetsten Item en sal de wyn egheen houtmoghe
afhouwen ofte truncken voer sijn bernhout dan dat hem gerard
de meester bewijsen sal te houwen alsoe dat hij redelijc genoech te
berne hebben sal Item de voirs wyn sal jairlijcx gehouden
zijn te vuen tot des voirs gerardt huyse te loeven vier voere
bernhouts die hij omtrint den voirs hove sal doen maken
en de voirs gerard sal alsdan geven den wyn den montcost
Item de voirs wynne sal jairlijcx den voirs gerard leven twoe
mandelen stroes tsijne huyse te loeven en oick den selven gerard
jairlijcx doen met sijne wagen en peerde vier daghe coerweyen It de
voirs gerordus sal jairlijcx geven den wynne vier ellen lakens
oft viii stuvs voe elc elle soe dat den voirs gerard believe sal
Item sal allet ooft dat jairlijcx inden hove wassen sal uutghe
scheyden dat achter tvoirs getiegelt huys int cleyn bogairden wasse
sal half en half gedeilt zijn en te gelijcken coste doen losen Ende
sal de voirs wynne den voirs gerard gewas vanden oofte
thuys leven Item es vorweerde dat de voirs wynne niet en sal
moeghen varen met sijne wagen en pden om houdt oft ande private
prorffijte te doen buyten den hove sond consent des voirs gerard
It es voirt ondsproken dat de voirs wynne sal de bogaerden
en den beemp daer die albome opstaen uutroyen van bremen
haghen en doirne dair inne wassen Ende die oeftbome bine
en buyten den bogaerden tegen den wint ontgrave en tegeden
somer wed decke En oec de selve boeme van overhoute vege
en uyt houden en dachout sal die wyn oec tsijne verdoene hebben
en oft de wynne dat niet en dede dat alsdan de voirs gerard
dat sal moeghen doen opden cost des voirs wynne Item moet
de wynne en sal schuldich zijn voirs sijn afscheid vand hove
en ten coste van hem dat mest uuter mestingen en uuten hove
te vuen op dat lant en te breyde voir ingaende merte